Návrh
na zrušenie úloh z uznesení vlády SR za MDPT SR

Rok 1995

Uznesenie vlády Slovenskej republiky  č.748 z 10. októbra 1995 k návrhu na riešenie problémov v riadení, financovaní a obsahu vzdelávania a prípravy v stredných odborných učilištiach
 
ukladá ministerke školstva, podpredsedovi vlády a ministrovi financií, ministerke práce, sociálnych vecí a rodiny, ministrovi vnútra, ministrovi hospodárstva, ministrovi pôdohospodárstva, ministrovi dopravy, pôšt a telekomunikácií, ministrovi obrany, ministrovi zdravotníctva, ministrovi kultúry a ministrovi výstavby a verejných prác 
 
Znenie úlohy B.3
zabezpečiť plnenie opatrení na riešenie problémov v riadení, financovaní a obsahu vzdelávania a prípravy v stredných odborných učilištiach a strediskách praktického vyučovania, ktoré sú uvedené v prílohe tohto uznesenia, bod 6 v nadväznosti na opatrenie č. 5 uskutočniť racionalizačné opatrenia v sieti SOU a ostatných stredných školách
 
Odôvodnenie
Opatrenia boli uložené v čase, keď MDPT SR bolo zriaďovateľom v zmysle § 10 ods. 1 zákona č. 29/1948 Zb. o sústave základných a stredných škôl (školský zákon) v znení neskorších predpisov. Novelou zákona č. 216/2001 Z. z. prešla zriaďovateľská funkcia k SOU a SPV na krajské úrady.

Rok 1997
 
Uznesenie vlády Slovenskej republiky č. 378 z 27. mája 1997 k správe o stave neuhradených záväzkov rozpočtových a príspevkových organizácií v pôsobnosti ústredných orgánov a v pôsobnosti krajských úradov voči podnikateľským subjektom k 31. decembru 1996
 
ukladá ministrom, vedúcim ostatných ústredných orgánov štátnej správy SR,  prednostom krajských úradov
 
Znenie úlohy B.3:
v prípadoch nedodržiavania rozpočtovej disciplíny a vzniku ďalších neuhradených záväzkov rozpočtových a príspevkových organizácií vyvodzovať postihy voči zodpovedným pracovníkom týchto rozpočtových a príspevkových organizácií      v zmysle Zákonníka práce
trvale
Uznesením č. 265 bod A.3. z 31. 3. 1999 sa mení termín na 1x ročne k 31. decembru
 
Odôvodnenie
Ministerstvo dopravy, pôšt a telekomunikácií neevidovalo v roku 1997 a doteraz neeviduje neuhradené záväzky rozpočtových a príspevkových organizácií. Odbor kontroly a sťažností na Ministerstve dopravy, pôšt a telekomunikácií  vykonáva v súlade s uznesením vlády SR č..... kontrolu vždy do 10. dňa po uplynutí štvrťroka.  Považujeme úlohu za duplicitnú s ďalšími normami a zákonnými úpravami na zabezpečenie rozpočtovej disciplíny. 

Rok 1998

Uznesenie vlády Slovenskej republiky č. 369 z 26. mája 1998 k správe o vybavovaní petícií, sťažností, oznámení a podnetov Úradom vlády SR, ministerstvami, ostatnými ústrednými orgánmi štátnej správy a orgánmi miestnej štátnej správy za rok 1997
 
ukladá ministrom,  vedúcim ostatných ústredných orgánov štátnej správy SR, prednostom krajských úradov, prednostom okresných úradov
 
Znenie  úlohy B.1: 
využívať poznatky z vybavovania petícií a sťažností v kontrolnej činnosti s cieľom zvýšiť úroveň riadenia na všetkých stupňoch štátnej správy
 
Odôvodnenie
Vzhľadom na to, že predmetná úloha vyplýva aj zo zákona, navrhujeme ju zrušiť, nakoľko je duplicitne sledovaná v uznesení vlády SR. 

Uznesenie vlády Slovenskej republiky č. 461 zo 7. júla 1998 k návrhu Koncepcie postupného zdokonaľovania kontrolného systému štátnej správy v Slovenskej republike
 
ukladá  ministrom, vedúcemu Úradu vlády SR, vedúcim ostat. ústredných. orgánov štát. správy SR, prednostom krajských a okresných úradov
 
Znenie úlohy B.6:
postupne dobudovávať vnútorné štruktúry orgánov kontroly pôsobiacich v kontrolnom systéme štátnej správy SR, najmä s obsadzovaním plánového počtu pracovníkov kontroly odborne spôsobilými pracovníkmi
 
Odôvodnenie
Od 1.4.2002 nadobudol účinnosť zákon o štátnej službe, ktorý stanovuje podmienky prijímania do štátnej služby aj vzhľadom na plnenie kvalifikačných predpokladov. 
 
Znenie  úlohy B.7: 
vytvárať podmienky pre pracovníkov vykonávajúcich kontrolnú činnosť na kvalitnú prípravu a výkon kontroly, vrátane následnej kontroly vyvodzovania osobnej zodpovednosti zamestnancov, ktorí nesplnili prijaté opatrenia na odstránenie zistených nedostatkov
 
Odôvodnenie
Zo zákona o kontrole v štátnej správe vyplýva vedúcim orgánov štátnej  správy povinnosť vytvoriť v rámci svojej pôsobnosti funkčný systém vnútornej kontroly, prijať opatrenia na odstránenie zistených nedostatkov a uplatniť právnu zodpovednosť za zistené nedostatky voči zodpovedným zamestnancom. Vzhľadom na platnosť zákona o štátnej službe a zákona o verejnej službe, ktoré osobitným spôsobom upravujú aj disciplinárne konanie,  niet dôvodu takúto úlohu naďalej sledovať a vyhodnocovať na základe uznesenia vlády. 
 
Znenie  úlohy B.8: 
zabezpečiť dôslednú realizáciu výsledkov z vykonaných kontrol vrátane dohliadnutia na kontrolné materiály, ktoré boli odstúpené orgánom činným v trestnom konaní
trvale

Odôvodnenie
Prijatie opatrení na odstránenie nedostatkov zistených kontrolou, ako aj kontrola realizácie týchto opatrení vyplýva vedúcim ústredných orgánov štátnej správy z príslušných zákonov o kontrolnej činnosti a zamestnancom útvarov kontroly  z opisu činnosti ich štátnozamestnaneckých miest. 
 
Znenie úlohy B.10:
zabezpečovať vhodné kombinácie rôznych efektívnych foriem sústavného vzdelávania s aktívnou účasťou účastníkov vzdelávacích kurzov, vrátane individuálnej prípravy, za účasti domácich a zahraničných odborníkov
 
Odôvodnenie
Zamestnanci odboru kontroly sú systematicky vzdelávaní v súlade so zákonom o štátnej a verejnej službe prostredníctvom vzdelávacích inštitúcií určených UOŠS a ÚV SR a preto  nie je potrebné danú úlohu naďalej vyhodnocovať.
 
Znenie úlohy B.11:
spolupracovať  so vzdelávacími inštitúciami  s cieľom získania  nových poznatkov o kontrole a ich ďalšieho uplatňovania v kontrolnej činnosti
 
Odôvodnenie
Zamestnanci odboru kontroly sú systematicky vzdelávaní v súlade so zákonom o štátnej a verejnej službe prostredníctvom vzdelávacích inštitúcií určených UOŠS a ÚV SR a preto  nie je potrebné danú úlohu naďalej vyhodnocovať.
 
Znenie úlohy B.16:
vytvárať vhodné podmienky a dohliadať na zlepšenie preventívnej zdravotnej starostlivosti pre všetkých aktívnych pracovníkov kontroly
 
Odôvodnenie
Na MDPT sa konajú preventívne zdravotné prehliadky, ktoré realizuje ŽZÚ a platí aj zákon o štátnej službe v nadväznosti na zdravotnú starostlivosť. Úloha je neaktuálna.

Rok 1999

Uznesenie vlády Slovenskej republiky č. 875 zo 6. októbra 1999 k správe z kontroly plnenia úloh z uznesení vlády SR, splatných v II. štvrťroku 1999, so zameraním na kontrolu plnenia Programov hospodárnosti rezortov a na využitie účelových dotácií na projekty regionálneho rozvoja
 
ukladá ministrom, predsedom ostatných ústredných orgánov štátnej správy SR, vedúcemu Úradu vlády SR, prednostom krajských úradov, vedúcim ďalších samostatných rozpočtových kapitol
 
Znenie úlohy B.2:
zabezpečiť v riadených rezortoch vykonanie pravidelnej kontroly plnenia Programu hospodárnosti a výsledky kontroly predkladať vedeniu príslušných orgánov

Odôvodnenie
Program hospodárnosti splnil svoju úlohu v rokoch 1999 – 2001, kedy boli vyčerpané posledné rezervy v šetrení finančných prostriedkov štátneho rozpočtu. Reštrikčné opatrenia, zamerané na výdavkovú časť štátneho rozpočtu už v roku 2001, ale najmä v roku 2002 nevytvárali priestor na ďalšie šetrenie. Príprava štátneho rozpočtu na príslušný rok prebieha pod kontrolným systémom regulačných a úsporných kritérií a preto vypracovávanie programu hospodárnosti je už neaktuálne.
 
Uznesenie vlády Slovenskej republiky  č. 927 z 27. októbra 1999 k sociálno-ekonomickej analýze a perspektívam rozvoja Žilinského kraja
 
ukladá ministrom, predsedom ostatných ústredných orgánov štátnej správy SR
 
Znenie  úlohy B.1: 
využiť materiál sociálno-ekonomická analýza a perspektívy rozvoja Žilinského kraja pri vypracovaní príslušných rozvojových dokumentov a pri navrhovaní legislatívnych a ekonomických opatrení
 
Odôvodnenie
Ministerstvo dopravy, pôšt a telekomunikácií využilo predmetný materiál pri vypracovaní niektorých rozvojových aktivít rezortu. Úloha je neaktuálna.

Rok 2000
 
Uznesenie vlády Slovenskej republiky  č. 78 zo 9. februára 2000 k návrhu na zabezpečenie spolupráce SR s Komisiou OSN pre prevenciu kriminality a trestnú justíciu a inými medzinárodnými subjektami prevencie 
 
ukladá ministrom, vedúcemu Úradu vlády SR, predsedovi Protimonopolného úradu SR a predsedovi Štatistického úradu SR
 
Znenie  úlohy B.3: 
zabezpečiť podľa vecnej príslušnosti spoluprácu s Radou vlády SR pre prevenciu kriminality v oblasti spolupráce SR s Komisiou OSN pre prevenciu kriminality a trestnú justíciu a inými medzinárodnými subjektami prevenciu v zmysle schváleného návrhu 
 
Odôvodnenie
Rada vlády SR pre prevenciu kriminality je poradným orgánom vlády SR, a preto má MDPT, ktoré je jej členom, povinnosť spolupracovať podľa požiadaviek „Rady“ a preto je úloha neaktuálna a duplicitná. 
 
Uznesenie vlády Slovenskej republiky  č. 606 z 9. augusta 2000 k návrhu vyhodnotenia plnenia Národného programu prípravy SR na členstvo v NATO (NP PRENAME)  v prvom polroku 2000
 
ukladá ministrovi zahraničných vecí, ministrovi obrany, ministrovi financií, ministrovi vnútra, ministrovi hospodárstva, ministrovi školstva,  ministrovi životného prostredia, ministrovi dopravy, pôšt a telekomunikácií, ministrovi kultúry, ministrovi zdravotníctva, predsedovi Správy štátnych hmotných rezerv  

 
Znenie  úlohy B.2: 
kontrolovať plnenie úloh PRENAME vo Výbore vlády PRENAME na úrovni štátnych tajomníkov
 
Odôvodnenie
MDPT nie je členom Výboru vlády na úrovni štátnych tajomníkov. Na požiadanie poskytujeme podklady pracovným skupinám. Úloha je pre ministra dopravy, pôšt a telekomunikácií neaktuálna, a preto ju navrhujeme zrušiť.

Rok 2001

Uznesenie vlády Slovenskej republiky  č. 846 z 5. septembra 2001 k návrhu postupov pre finančnú kontrolu predvstupových nástrojov
 
ukladá ministrom, predsedom ostatných orgánov štátnej správy SR a odporúča generálnemu prokurátorovi SR
Znenie  úlohy B.1: 
zabezpečiť vykonávanie finančnej kontroly predvstupových prostriedkov v súlade s týmito postupmi 
 
Odôvodnenie:
Postupy pre finančnú kontrolu predvstupových nástrojov schválené predmetným uznesením vlády boli prijaté pred nadobudnutím účinnosti zákona o finančnej kontrole a novely zákona o rozpočtových pravidlách, ktoré riešia aj kontrolu predvstupových prostriedkov. Vzhľadom na uvedené je úloha neaktuálna a navrhujeme ju zrušiť.